Julio Murat

**Julio Murat** (født 1961) er en katolsk prelat og titulærerkebiskop som er diplomat for Den hellige stol. Han ble den 9. november 2022 utnevnt til apostolisk nuntius til Sverige og Island, og i løpet av de etterfølgende måneder også til Danmark, Finland og Norge.
## Liv og virke
### Prest
Julio Murat begynte sine prestestudier ved *[[Urbaniana]]* i Roma.  Den 25. mai 1986 ble Julio Murat presteviet i Peterskirken i Roma for erkebispedømmet İzmir av pave Johannes Paul II.

Han begynte i Den hellige stols diplomatiske tjeneste den 1. januar 1994, og ble postert til Indonesia, Pakistan, Belarus og Østerrike.

### Erkebiskop, nuntius til Zambia og til Malawi
Den 27. januar 2012 utnevnte pave Benedikt XVI han til titulærerkebiskop av *Orange* og til apostolisk nuntius til Zambia. Han ble bispeviet 3. mars samme år av kardinalstatssekretær Tarcisio Bertone, S.D.B.; medkonsekrerende var kurieerkebiskopene Dominique Mamberti og Savio Hon Tai-Fai S.D.B. 

Den 6. juni 2012 ble Julio Murat dessuten nuntius til Malawi.
### Nuntius til Kamerun og Ekvatorialguinea
Pave Frans utnevnte ham til apostolisk nuntius til Kamerun den 24. mars 2017, og få dager etter dessuten til nuntius til Ekvatorialguinea.
### Nuntius til Sverige, Island og Danmark...
Pave Frans utnevnte ham den 9. november 2022 til apostolisk nuntius til Sverige og Island. Den 25. januar 2023 utnevne paven ham også til nuntius til Danmark. 
### ... og til Finland og Norge
Den 7. mars 2023 ble han også nuntius til Finland, og den 16. mars til Norge.

De fem nordiske land hadde ved hans ankomst 378.700 registrerte katolikker. En apostolisk nuntius har normalt en sentral rolle ved bispeutnevnelser; deres anbefalinger har vekt, skjønt ikke nødvendigvis avgjørende, verken formelt eller reelt. 

Under erkebiskop Murats tid i de nordiske land er det (pr februar 2024) foretatt én disposisjon om ledelsesnivået i de syv bispedømmene/prelaturene: I desember 2023 ble den baskisk/spanske Raimo Ramón Goyarrola Belda utnevnt til biskop av Helsinki, og samme høsten fikk erkebiskop Murat å vurdere og rådgi Vatikanets dikasterium for biskoper og paven selv om tenkbare etterfølgere etter biskop Berislav Grgic av prelaturet Tromsø - som fratrådte i august. Samtidig vil kalenderen ha fortalt ham at de tre bispedømmer i Norden med de høyeste registrerte medlemstall; Stockholm (34%), København (14%), og Oslo (38%), alle ledes av biskoper er nådd syttiårsalderen.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santorio (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Erkebiskop Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1751–1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823–1896) *1857
* Erkebiskop Salvatore Magnasco (1806–1892) *1868
* Kardinal Gaetano Alimonda (1818–1891) *1877
* Kardinal Agostino Richelmy (1850–1923) *1886
* Biskop Giuseppe Castelli (1871–1943) *1911
* Biskop Gaudenzio Binaschi (1883–1968) *1930
* Erkebiskop Albino Mensa (1916–1998) *1960
* Kardinal Tarcisio Bertone (1934–) *1991
* Erkebiskop *Julio Murat* (1965–) *2013

## Referanser


## Eksterne lenker
*